Xitoyda elektromobil uchinchi qavatdan qulab tushdi

Shanxaydagi binoning uchinchi qavatidagi avtoturargohdan Nio markali elektr sinov mashinasi qulab tushdi. Salonda bo`lgan ikki kishi halok bo`ldi, deb xabar bermoqda CNBC Xitoyning Weibo ijtimoiy tarmog`ida e`lon qilingan kompaniya xabariga tayanib.
“Hodisadan so`ng biz zudlik bilan jamoat xavfsizligi bo`limi bilan avariya sabablarini aniqlash uchun ishlay boshladik”, deyiladi kompaniyaning dastlabki bayonotida.
“Nio” Xitoydagi bir qator elektr avtomobil brendlaridan biri hisoblanadi.